রফিকুল ইসলাম সেলিম : কর্ণফুলীর পানি পাচ্ছে বন্দরনগরীর বাসিন্দারা। বহু প্রতীক্ষিত কর্ণফুলী প্রকল্প থেকে শুরু হয়েছে পরীক্ষামূলক পানি সরবরাহ। দীর্ঘ ২৯ বছর পর বড় কোনো প্রকল্প বাস্তবায়নের পথে চট্টগ্রাম ওয়াসা। ১৯৮৭ সালে মোহরা পানি সরবরাহ প্রকল্পের পর বড় প্রকল্প হাতে নিলেও তা বাস্তবায়ন করা যায়নি। দীর্ঘ তিন দশক শুধুমাত্র ডিপ টিউবওয়েল বসিয়ে নগরবাসীর পানি সরবরাহ নিশ্চিত করার চেষ্টা করেছে ওয়াসা। ফলে দেশের দ্বিতীয় বৃহত্তম এ মহানগরীতে পানি সংকট স্থায়ী রূপ নিয়েছে।